Z:gnu-www-ja-copyright-and-globalization--4e6fb7-The third category of works is/ro

A treia categorie este cea a operelor estetice sau de divertisment, unde cel mai important lucru este numai senzația de a privi opera. Acum pentru aceste opere, problema modificării este foarte dificilă pentru că, pe de o parte, există ideea că aceste lucrări reflectă viziunea unui artist și a le schimba înseamnă a te atinge de acea viziune. Pe de altă parte, avem faptul că există un proces al artei populare, prin care o succesiune de oameni care modifică o operă pot uneori să producă un rezultat extrem de bogat. Chiar și când artiștii produc operele, împrumuturile din opere anterioare sunt adesea benefice. Unele dintre piesele lui Shakespeare folosesc o narațiune care a fost împrumutată dintr-o altă piesă. Dacă legile copyrightului de astăzi ar fi fost în vigoare atunci, acele piese ar fi fost ilegale.